fi fi de fi fi fi fi fi es sl fi fi fi fi id fi de fi fi fi fi fi es sl jbo es en fi fi fi fi fi fi fi fi fi fi de fi fi fi fi fi fi fi en en fi fi en fi fi en fi fi fi en fi fi fi fi fi fi fi fi fi fi en fi fi fi fi en fi fi fi en fi de fi en fi fi en fi de th es fi tr fi fi fi fi id fi en en es tr es es
Referenssit | Helsinki Marketing - Fraktio
Helsinki Marketing on Helsingin kaupungin omistama kaupunkimarkkinointiyhtiö. Se vastaa Helsingin operatiivisesta kaupunkimarkkinoinnista ja yritysyhteistyöstä. Helsinki Marketingin toimialaan kuuluu matkailu-, kongressi-, tapahtuma- ja elinkeinomarkkinointi, suurtapahtumien ja kongressien hakutoimenpiteet, eräät kaupungin tapahtumatuotannot sekä matkailuneuvonta. Sen pääkohderyhmiä ovat helsinkiläiset, kansainväliset matkailijat, päättäjät ja osaajat.
Autoimme Helsinki Marketingia määrittämään kaksi persoonaa avainkohderyhmistä, joille markkinointia, viestintää ja palveluita kohdennetaan.
Persoonista on tullut työkalu, jota käytetään osana päivittäistä tekemistä.
Persoonatyö auttoi Helsinki Marketingia hyödyntämään dataa ja tiimin asiantuntijuutta, jotta he pystyvät tekemään työtään tehokkaammin ja asiakaslähtöisemmin.
Asiakas oppi työkaluja ja menetelmiä jatkaa persoonatyötä itsenäisesti.
Helsinki Marketingin tarve oli tehdä kohdennetumpaa markkinointia vierailijakohderyhmään ja ymmärtää, mitä matkailijat ja vierailijat ajattelevat Helsingistä.
Helsinki Marketingin Senior Advisor Laura Saksala kartoitti toimijoita persoonatyön toteuttajaksi ja etenkin henkilöä fasilitoimaan. Verkostosta tuli suosituksia Fraktiosta ja palvelumuotoilijastamme Satu Heikinheimosta, jolla oli aikaisempaa kokemusta Helsingin kaupungin projekteista.
Näimme, että vierailijapersoonien luominen oli hyvä vaihtoehto. Tarvitsimme työn fasilitoimiseen ja sparraamiseen apua.
Kun pyysin tarjouksia, Fraktiosta tuli todella vahva fiilis. Reagointi oli konkreettista ja nopeaa. Kun puhuin Sadun kanssa, vakuutuin hänen olevan hyvä henkilö tekemään fasilitointia meille. Suositukset olivat vahvoja Sadun osaamisesta.
Laura Saksala Senior Advisor, Customer Experience, Helsinki Marketing
Alkuun teimme yhdessä Helsinki Marketingin kanssa paljon ajatustyötä. Miten vierailijapersoonat voivat auttaa Helsinki Marketingin työntekijöitä työssään ja mitä työstettävät persoonat edustavat?
Päädyimme yhdessä siihen, että persoonien pitää edustaa tavoitepersoonia: keitä tavoittelemme vierailemaan Helsingissä. Katsoimme eteenpäin ja linkitimme persoonat vahvasti strategisiin tavoitteisiimme.
Laura Saksala Senior Advisor, Customer Experience, Helsinki Marketing
Osallistimme koko organisaation jakamaan digitaalisen yhteistyöalusta Howspacen avulla, millaisia haasteita heillä on työssään ja miten he voisivat hyödyntää persoonia helpottamaan työtä ja fokusoimaan oikeisiin asioihin. Tämä auttoi meitä määrittämään, millaisia asioita persoonatyö ratkaisee asiantuntijoiden arjessa.
Ratkaisuksi avainkohderyhmien kirkastamiseen järjestimme työpajan, jossa yhdessä Helsinki Marketingin asiantuntijoiden kanssa työstettiin persoonia. Persoonat ovat palvelumuotoilussa usein käytetty empatiatyökalu, jossa luodaan fiktiivinen kuvaus ideaaliasiakkaasta. Työpajassa hyödynnettiin myös laajoja kuluttajatutkimuksia ja aikaisemmin kerättyä dataa.
Työpajaan osallistui Helsinki Marketingilta 11 hengen monialainen asiantuntijaryhmä muun muassa markkinointi-, PR-, myynti- ja matkailuneuvonnan tiimeistä. Tämän lisäksi koimme tärkeäksi osallistaa myös koko organisaation persoonatyöhön, koska on tärkeää, että persoonien kokoama tieto tulee käyttöön läpi organisaation.
Etänä järjestetyssä työpajassa työstettiin kahta persoonaa, jotka määrittyivät yhteiskehittämisen aikana. Saksalaa etukäteen mietitytti, olisiko persoonatyötä ollut parempi tehdä kasvokkain ja riittääkö aika. Huolet osoittautuivat tarpeettomiksi.
Työpajassa käytettiin digitaalista, visuaaliseen yhteistyöhön ja ideointiin suunniteltua virtuaalista valkotaulua, ja lopputuloksena syntyi Yuki-niminen persoona japanilaiselle vierailijalle ja Anton-niminen persoona saksalaiselle vierailijalle.
Monialainen yhteistyö toimi katalysaattorina yhteistyön aikana.
Virtuaalinen valkotaulu mahdollistaa monet yhteissuunnittelun menetelmät.
Työpaja oli todella hyvä kokemus. Vaikka tuntui, että aikaa voi aina varata liian vähän, etenimme todella hyvin. Rauhallisesti, strukturoidusti ja innostavasti! Saimme käytännössä hoidettua kaiken käytössä olleilla työkaluilla. Työpajassa saatiin hyvin puristettua jengistä, mitä toivottiinkin. Kaikki olivat mielestäni hienosti mukana.
Satu on todella innostava persoona, jolla on todella vahva ote fasilitointitilanteisiin. Hän pystyy olemaan äärimmäisen inspiroiva ja positiivinen.
Laura Saksala Senior Advisor, Customer Experience, Helsinki Marketing
Työpajassa Helsinki Marketingin työntekijät oppivat ketteriä toimintatapoja ja muotoilun menetelmiä jatkaa persoonatyötä. Työpajojen innostamana Helsinki Marketing teki itsenäisesti kolmannen persoonan, jonka työstämisessä on hyödynnetty työpajojen oppeja ja työskentelytapoja.
Persoonia on validoitu ja jatkotyöstetty: esimerkiksi Japanissa on tehty haastatteluja Yuki-persoonasta.
Fraktion kanssa saimme alkusysäyksen persoonatyölle ja tavan tehdä persoonia. Työpaja oli siinä tärkein momentti. Saimme käyttöön virtuaaliselle kanvaasille jääneet tiedot ja asiat. Ne antoivat hyvät eväät jatkaa työtä.
Laura Saksala Senior Advisor, Customer Experience, Helsinki Marketing
Helsinki Marketing liitti persoonatyön osaksi laajempaa avainviestityötä. Sen tulokset koostettiin markkinoinnin ja viestinnän työkalupakkiin, jonka osaksi tiivistettiin myös persoonatyön tulokset. Persoonien kautta pohdittiin viestejä ja puhuttelutapoja.
Jotta voimme luoda vahvempaa vaikutusta markkinointiin, valintoja ja kohdennuksia on tehtävä. Mielestäni työ on lähtenyt todella hienosti elämään persoona- ja avainviestityöstä. Työn avulla pystymme kohdentamaan markkinointia valintojemme mukaisesti.
Kuulen kollegojen puhuvan, pitäisikö Yuki tai Anton tästä ja tästä. Heistä on tullut kiinteä osa tekemistämme. Se on paras indikaattori, että persoonatyössä onnistuttiin. Ja mielestäni paras asia!
Laura Saksala Senior Advisor, Customer Experience, Helsinki Marketing
Onnistumisen mittarina pidän, että asiakas sai yhteistyömme tuloksena strategisesti merkittäviä lopputulemia sekä oppi, kuinka hyödyntää projektin aikana käytettyjä työkaluja myös vastaisuudessa.
Satu Heikinheimo Senior Service Designer, Fraktio
Fraktio tekee todella joustavasti ja palvelualttiisti työtä. He todellakin dedikoituivat meille ja venyivät tarvittaessa. He tekivät asioita joustavasti sekä hyvällä fiiliksellä ja otteella. Fraktio ymmärsi tarpeemme ja pystyivät auttamaan meitä konkreettisesti.
Laura Saksala Senior Advisor, Customer Experience, Helsinki Marketing
Onko sinulla projekti, josta haluat sparrata?
Laita viestiä! Autamme niin konseptoinnissa, idean validoinnissa kuin asiakasähtöisyyden varmistamisessa.